Den Vest-Sjællandske Avis, 1829-08-04
Alle de af de to Ambassadeure gjorte Forslag have ikke fundet Indgang hos Reis-Effendi, som paa det eftertrykkeligste forsvarer den Ottomanniske Politiks gamle System. Hans Svar ere byggede paa de gamle, endnu ikke giendrevne Argumenter, som ere blevne forstærkede ved Greven af Capodistrias nyeste Forhold. Ligesaalidet Gehør have de Yttringer fundet, som ere tilkiendegivne af Ambassadeurene i Anledning af Underhandlingerne om Fredens Gienoprettelse med Rusland. (Man vil vide, at flere Tatater have forladt Storvezierens Leier den 20de Juni og overbragt Greve Diebitsch Forslag til Fredsunderhandlinger ved Hr. v. Fonton, da Storvezieren havde indsendet hans Depescher.) Man siger at Reis Effendi har svaret, at Porten har besluttet ogsaa i dette Anliggende at handle uden nogen Jntervention. Den 7de Julii blev holdet en stor Divansforsamling, hvori de Europæiske Magters Propositioner skulle tages i Overveielse; Men man forventer af denne Session intet videre end at Porten vil atter holde sig til sit saa uforanderligt fulgte System. Ambassadeurerne ere forresten blevne præsenterede for Sultanen og have for deres egne Personer fundet den venskabeligste Modtagelse; Hr. Gordon har i Dag afsendt en Coureer til London. J Publikum er det Rygte udbredet, at Portens Tolk er allerede afsendt til Leieren. Fremtiden vil opklare om hans Fuldmagt gaaer ud paa at afslutte en Vaabenstilstand, med den Russiske Overgeneral. – Fra Donau berettes imidlertid, at man vil vide at alle Fredshaab ere forsvundne; men man siger at en Ministeriel=Kongres skal holdes i Gastein for at forhandle de Orientalske Anliggender. - Ældre Efterretninger fra Constantinopel indeholde: at Glæden over Ambassadeurernes Ankomsk malede sig paa alle Ansigter, at Haabet om en fornyet god Forstaaelse med Frankerige og England virkede som et elektrisk Slag paa alle Klasser af Hovedstadens Jndvaanere. Almuen, som havde begyndt at lade Modet synke, betragte Ambassadeurernes Ankomst som en Hylding der er bragt deres Padischa og de forlange nu paanye at stilles under Prophetens Fane. Sultanen benytter denne Stemning for at fortsætte sine Udrustninger; Tatarer blive afsendte til alle Provinserne for at kalde Folkemængden til Vaaben og Mufti trættes ikke ved at formane de Troende til at forsvare deres Land. Men intet formaaer at lignes med Sultanens Sindsroe og Jernmodighed, som selv sørger for Hovedstadens Rolighed og Forpleining. Han udviser den største Popularitet og en beundringsværdig Mildhed mod alle Jndvaanerne uden Hensyn paa deres Religion, saa at han synes selv at have vundet de Græske Jndvaanere paa sin Side. Man siger at Sultanen nok kunde formaaes til at indrømme det Græske Folk et Slags Uafhængighed, naar kun den nærværende Præsident bliver bortfjernet. Sultanen og Folket haaber, at de store Krigsmasser, som nu blive opbudte, ville være tilstrækkelige til at standse Fiendens Angreb, Om Grækenland berettes fra Corfu under 27de Juni, at Athen er endnu besat af Tyrkerne; den 9de Juli giorde hele Garnisonen, som bestaaer af 3000 Mand Cavallerie og Jnfanterie, under Silichbar Agaens Commando, et Udfald mod Grækerne, som bleve anførte af Vasso; men de maatte med 80 Døde og Saarede trække sig tilbage til Fæstningen. Admiral Miaulis skal være udnævnet til Præsident for den Græske National-Forsamling og Adm. Tombast skal i hans Sted commandere Fregatten Hellas. - Den Russiske Agent ved den Græske Regiering Greve Bulgari har tilskrevet Greven af Capodistria: at da Varna blev erobret, saa bleve 20 unge Grækere tagne til Fanger; de vare fra Øen Scio og vare blevne nødte til at antage den Mahomedanske Religion; men da de ønskede at de maatte vende tilbage til deres Fædres Troe, saa lod Keiseren dem undervise i den militaire Skole i Kiev, naar de ere udlærte skulle de afsendes til Grækenland. - Præsidenten har ved et Dekret befalet at der skal anstilles en Sørgehøitid i Missolunghi for de Helte, som faldt i Kampen for denne Stads Forsvar, og at et Mindemærke skal opføres der for dem, udarbeidet af Græske Konstnere. – J Ægina er bygget et Varsenhuus paa udenlandske Grækervenners Bekostning.